Na temelju članka 31. Statuta Općine Povljana („Službeni glasnik Zadarske županije“, broj 13/21 i 11/23) Općinsko vijeće Općine Povljana na svojoj 22. sjednici, održanoj dana 23. travnja 2024. godine, donijelo je:

ODLUKU O DAVANJU SUGLASNOSTI ZA PROVEDBU PROJEKTA

Članak 1.

Ovom Odlukom o davanju suglasnosti za provedbu projekta (dalje u tekstu: Odluka), daje se suglasnost Općini Povljana za provedbu projekta na području jedinice lokalne samouprave za investiciju „REKONSTRUKCIJA NERAZVRSTANE CESTE NC 0028“.

Članak 2.

(1) Ulaganje iz članka 1. ove Odluke planira se prijaviti na Natječaj za provedbu intervencije 73.13. Potpora javnoj infrastrukturi u ruralnim područjima iz Strateškog plana Zajedničke poljoprivredne politike Republike Hrvatske 2023.-2027. za projekte izgradnje ili rekonstrukcije nerazvrstanih cesta.

(2) U svrhu prijave ulaganja na natječaj naveden u prvom stavku ove točke, ovom Odlukom ujedno se daje i suglasnost Općini Povljana za prijavu na natječaj.

Članak 3.

Ova suglasnost daje se na temelju Priloga (Prilog 6.) ove Odluke koji je njen sastavni dio.

Članak 4.

Ovlašćuje se načelnik Općine Povljana za provođenje ove Odluke.

Članak 5.

Ova Odluka stupa na snagu prvog dana nakon dana objave u Službenom glasniku Zadarske županije.

KLASA:340-01/24-01/1

URBROJ:2198-25-01-1-24-1

U Povljani, 23. travnja 2024. godine

OPĆINSKO VIJEĆE OPĆINE POVLJANA

Predsjednik Općinskog vijeća:

Nikola Škoda